O a tshwanela go ikwadisetsa VAT fa moputso o o boneng mo go rekiseng dithoto kgotsa dituelo tse di bonwang go tswa go ditirelo tse di neelwang di feta R300 000 ka ngwaga, kgotsa go utlwala gore e ka feta palo e.
Motho a ka ithaopa go ikwadisa fa thekisogotlhe mo dikgweding di le somepedi e feta R20 000 kgotsa go na le kgonagalo ya go feta R20 000.
Dikopo tsa go pateletswa le boithaopo jwa go ikwadisa di tshwanetse tsa diriwa mo foromong ya VAT 101 e e bonwang go tswa mo karolong ya diforomo tse di mo tlase kgotsa e e fitlhelwang go Lefapha la Selegae la Moamogedi wa Makgetho. oromo e tshwanetse go romelwa go kantoro ya SARS ya selegae e seng morago ga malatsi a le 21 go tloga ka letlha le molato o duelwang ka lona.
khopi e e netefaditsweng ya boitshupo jwa morekisi le boitshupo jwa molekane wa lenyalo fa go nyalanwe ka tlhakanelo ya dithoto.
Fa e le kgwebo ya kwa kwa ntle, go tlgagisiwe ditlankana tsa mong yo o thapilweng mo Aforika Borwa.
Khopi e e matshwanedi ya setefikeiti sa boikwadiso go tswa go Mokwadisi wa Ditlamo/Dikoporasi tse di kopetsweng.
kgotsa ya ditlhogokwalo tsa bothati jwa selegae kgotsa jwa bosetšhaba. Fa e le bokopanelo jwa molomo, go tshwanetse go tladiwa foromo ya VAT 128. Diathikele tsa Mekgatlo ya ditlamo ga di tlhole di tlhokega.
Dikanego ditatamente tsa sešweng go tswa bankeng, tšheke e e phimotsweng kgotsa lekwalo la kwa bankeng le le netefatsang dintlha ka ga banka ya gago ya Aforika Borwa. Fa akhaonto ya banka e se mo leineng la morekisi, foromo 119 I ya VAT e tshwanetse go tladiwa.
Lekwalo la go thapiwa ga motsholadibuka wa kwa ntle, mmalamatlotlo kgotsa moruni fa karolo 7 ya VAT 101 e tladiwa.
Khopi ya sešweng ya akhaonto ya mmasepala kgotsa bosupi jwa aterese kgotsa ditshupapele kgotsa bosupi jwa aterese.
Leano la kgwebo, tshekatsheko ya kgonego, dikonteraka tse di saenweng, tumalano ya forentšhaese kgotsa diakanyetsopele kgotsa bosupi bongwe jo bo bontshang gore tlhotlhwa ya lekgetho la diromelwa di na le kgonagalo ya go feta R300 000. Se ga se tlhokege fa o setse o fetile R300 000. Mo mabakeng a boikwadiso jwa boithaopo go tshwanetse go romelwa thekisogotlhe e e bonweng e e fetileng R20 000.
Laesense ya kgwebo e e tlhokegang mo kgwebong eo sekao. ditagi kgotsa laesense ya go thaya ditlhapi.
Fa kopo ya boikwadiso e setse e dirilwe, Moamogedi wa Makgetho o tla go eletsa ka nomoro ya boikwadiso. O tla amogela setefikeiti sa boikwadiso sa VAT.
O tla eletswa gape fa e le gore kopo ya gago e gannwe.
Letlelela malatsi a tiro a le 10 gore lekala la kantoro ya selegae e tshwaragane le ditokomane tsa gago. Setifikeiti se tla romelwa ka poso e e neetsweng mo kopong ya boikwadiso mme e tshwanetse go amogelwa mo dibekeng tse 2 mo tsweletsong ya kopo. Bathapiwa ba SARS ga ba a dumelelwa go go eletsa ka molomo ka ga nomoro ya gago ya VAT.
Tirelo e ga e duelelwe.